સેલ્ફીના ફોટો અને સોફ્ટવેરની મદદથી બને છે ફેક પોર્ન વીડિયો\nનતાલી પોર્ટમેનની આ નકલી તસવીર તેમનાં ઘણા ફોટોગ્રાફ્સનો ઉપયોગ કરીને કમ્પ્યૂટર પર તૈયાર કરવામાં આવી છે.

તમે હોલીવૂડની ઘણી અભિનેત્રીઓની અંગત પળોના વીડિયો બહાર આવ્યાના અને જે-તે અભિનેત્રીએ તેને નકલી ગણાવ્યા હોવાના સમાચાર વાંચ્યા હશે. 

પરંતુ આવા નકલી પોર્ન વીડિયો તેમના જ બની શકે તેવું નથી, કોઈ તમારો પણ એવો વીડિયો બનાવી શકે તેવા સોફ્ટવેર બજારમાં ઉપલબ્ધ છે. 

છેલ્લાં કેટલાંક અઠવાડિયાથી 'ડીપફેક્સ'ના ઘણા કિસ્સા સામે આવ્યા છે. તેમાં કોઈ અભિનેત્રીનો ચહેરો અન્ય કોઈના શરીર પર લગાવીને પોર્ન વીડિયો બનાવવામાં આવે છે.

તમને આ વાંચવું પણ ગમશે:

આ પ્રકારના વીડિયો બનાવવાનું ઘણું આસાન થઈ ગયું છે. લોકોની જાતીય કલ્પનાઓને ઇન્ટરનેટના માધ્યમથી સંતોષવા માટે આ પ્રકારના વીડિયો બનાવવામાં આવી રહ્યા છે.

આ ટેક્નિકના ઉપયોગના ગંભીર પરિણામો આવી શકે છે. જેમ આજે આપણને 'ફેક ન્યૂઝ'નું સંકટ અનુભવાઈ રહ્યું છે, તે પણ હજી પ્રારંભિક તબક્કામાં છે.

અમેરિકાના રાષ્ટ્રપતિ ડોનાલ્ડ ટ્રમ્પના ચહેરાને લઈને ઘણા વીડિયો બનાવવામાં આવ્યા છે. આ વીડિયો મજાક માટે તૈયાર થયા છે. 

પણ કોઈ ચોક્કસ હેતુના પ્રચારમાં તેમનો ઉપયોગ કરવામાં આવે ત્યારે તેની જે અસર ઊભી થાય, તેની કલ્પના કરી જુઓ.

ડીપફેક માત્ર 3 સ્ટેપ્સમાં પતી જાય છે!

એક વીડિયોમાં ડીપફેક ટેક્નોલૉજીના ઉપયોગથી ડોનાલ્ડ ટ્રમ્પને ફિલ્મોના ખલનાયક ‘ડૉ. એવિલ’માં પરિવર્તિત કરી દેવામાં આવ્યા

સંસ્થાઓ અને કંપનીઓ આ વિશે હજી જાગૃત અને તૈયાર નથી. જે વેબસાઇટ્સ પર આવી સામગ્રી આપવામાં આવી રહી છે, તે આ બાબતો પર નજર રાખી રહી છે. પરંતુ, મોટાભાગના લોકોને ખ્યાલ નથી કે આ મામલે શું કરી શકાય.

આ ટેક્નિક સાથે હવે પ્રયોગો થવા લાગ્યા છે. આ એક પ્રકારની ઉત્સુકતા છે કે, એનાથી જાણીતા ચહેરા અચાનક સેક્સ વીડિયોમાં દેખાવા લાગ્યા છે.

આવા વીડિયોઝ બનાવવા માટે વપરાતા સોફ્ટવેર તૈયાર કરનારા ડિઝાઇનર્સ કહે છે કે આ સોફ્ટવેરને જાહેરમાં રજૂ કર્યા બાદ એક જ મહિનામાં તેને ડાઉનલોડ કરવામાં આવ્યું છે.

જાતીય વીડિયોઝ સાથે સો વર્ષથી ચેડાં થઈ રહ્યાં છે, પરંતુ એ સમયે તે બનાવવાનું ઘણું મુશ્કેલ હતું.

હવે આ પ્રકારનું એડિટિંગ માત્ર ત્રણ સ્ટેપ્સમાં જ પૂરું થઈ જાય છે. કોઈ વ્યક્તિનો ફોટોગ્રાફ મેળવવો, એક પોર્ન વીડિયો પસંદ કરવો અને પછી રાહ જોવી. બાકીનું કામ કમ્પ્યૂટર કરી લેશે. જોકે, આ એક નાની ક્લિપ માટે 40 કલાક જેટલો સમય લાગી શકે છે.

તમારો પણ ડીપફેક વીડિયો બની શકે

નતાલી...\n\ntl;dr:
તમને સેલ્ફી લેવાનો અને એને સોશિયલ મીડિયા પર પોસ્ટ કરવાનો શોખ છે? તમારા મિત્રને આવો શોખ છે? તો જરા સાવધાન રહેજો. કારણ કે તમારો એ શોખ આધુનિક ટેક્નોલૉજીની મદદથી તમારો નકલી પોર્ન વીડિયો બનાવવામાં મદદરૂપ બની શકે છે.